pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ 3 จังหวัด ประจำวันที่ 5 ธันวาคม 2564 เวลา 17.00 น. สามารถสัญจรผ่านได้ 1 สายทาง และไม่สามารถผ่านได้ 2 สายทาง
วันอาทิตย์ที่ 5 ธันวาคม 2564
กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ 3 จังหวัด ประจําวันที่ 5 ธันวาคม 2564 เวลา 17.00 น. สามารถสัญจรผ่านได้ 1 สายทาง และไม่สามารถผ่านได้ 2 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 5 ธันวาคม 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 3 จังหวัด สามารถสัญจรผ่านได้ 1 สายทาง และไม่สามารถผ่านได้ 2 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 5 ธันวาคม 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 3 จังหวัด ได้แก่ สุราษฎร์ธานี นครศรีธรรมราช และชุมพร สามารถสัญจรผ่านได้ 1 สายทาง ได้แก่ สายทาง นศ.4021 แยก ทล.4151 - บ้านบางคลุ้ง อําเภอเชียรใหญ่ และชะอวด จังหวัดนครศรีธรรมราช น้ําท่วมสูง 20 เซนติเมตร (ช่วง กม. ที่ 10+000 - 10+900 และ 14+900 - 16+750) และไม่สามารถผ่านได้ 2 สายทาง แบ่งเป็น น้ําท่วมสูง 1 สายทาง (1 แห่ง) ทางขาด โครงสร้างทางชํารุด กัดเซาะ 1 สายทาง (1 แห่ง) รายละเอียดดังนี้
1. สายทาง สฎ.2036 แยก ทล.41 (กม. ที่ 180+575) - บ้านแม่แขก อําเภอพุนพิน จังหวัดสุราษฎร์ธานี น้ําท่วมสูง 60 เซนติเมตร (ช่วง กม. ที่ 3+000 - 11+100)
2. สายทาง ชพ.4011 แยก ทล.4198 (กม. ที่ 14+350) - บ้านท้องเกร็ง อําเภอทุ่งตะโก และสวี จังหวัดชุมพร เส้นทางขาด (ช่วง กม. ที่ 5+400 - 5+450)
ทั้งนี้ ทช. ได้จัดเจ้าหน้าที่ติดตามสถานการณ์อย่างใกล้ชิด พร้อมทั้งติดตั้งป้ายเตือน ป้ายแนะนําเส้นทางเลี่ยงให้ประชาชนได้รับทราบเป็นที่เรียบร้อยแล้ว และเร่งดําเนินการติดตั้งสะพานเบลีย์ในสายทางที่ได้รับผลกระทบ เพื่อให้ประชาชนกลับมาสัญจรได้อย่างปลอดภัยโดยเร็วที่สุดปกติตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม หากเกิดเหตุอุทกภัยบริเวณสายทาง ประชาชนสามารถแจ้งเหตุได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" เร่งปลดล็อกปัญหา WADA พร้อมนำร่างพระราชบัญญัติควบคุมการใช้สารต้องห้ามทางการกีฬา พ.ศ. 2555 เข้า ครม.
วันศุกร์ที่ 24 ธันวาคม 2564
โฆษกรัฐบาลเผย "นายกฯ" เร่งปลดล็อกปัญหา WADA พร้อมนําร่างพระราชบัญญัติควบคุมการใช้สารต้องห้ามทางการกีฬา พ.ศ. 2555 เข้า ครม.
โฆษกรัฐบาลเผย "นายกฯ" เร่งปลดล็อกปัญหา WADA พร้อมนําร่างพระราชบัญญัติควบคุมการใช้สารต้องห้ามทางการกีฬา พ.ศ. 2555 เข้า ครม. สัปดาห์หน้า 28 ธ.ค.นี้
วันนี้ 23 ธ.ค. 64 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เร่งผลักดันแก้ปัญหากรณีองค์กรต่อต้านการใช้สารต้องห้ามโลก หรือ “WADA" ที่สั่งคาดโทษแบนจนไม่สามารถใช้ธงชาติไทยในเวทีนานาชาติ โดยให้เร่งบรรจุร่างพระราชบัญญัติควบคุมการใช้สารต้องห้าม ทางการกีฬา พ.ศ. 2555 รวม 24 มาตรา ที่เกี่ยวกับมาตรฐานของ WADA ให้นําส่งสํานักเลขาธิการคณะรัฐมนตรี (สลค.) เพื่อเร่งบรรจุเข้าสู่การพิจารณาของที่ประชุมคณะรัฐมนตรี (ครม.) ในวันที่ 28 ธันวาคม นี้ เมื่อ ครม. เห็นชอบแล้วคาดว่ากฎหมายจะแล้วเสร็จภายในเดือนมกราคม 2565
โฆษกประจําสํานักนายกรัฐมนตรี กล่าวว่า หลังจากรัฐบาลดําเนินทุกขั้นตอนของการแก้ไขกฎหมายในประเทศเรียบร้อย จะประสานกับ WADA เพื่อขอให้ปลดโทษแบนเร็วกว่ากําหนด สําหรับประเด็นที่ไม่สามารถใช้ธงชาติไทยในเวทีนานาชาติได้นั้น จะทําเรื่องอุทธรณ์ต่ออนุญาโตตุลาการศาลกีฬาโลกอีกครั้ง
"นายกรัฐมนตรีและรัฐบาลไม่ได้นิ่งนอนใจ และได้ดําเนินการแก้ไขมาอย่างต่อเนื่อง พร้อมจะเร่งแก้ไขปัญหาให้ลุล่วงโดยเร็วที่สุด เพื่อไม่ให้ส่งผลกระทบต่อเศรษฐกิจ สังคม และขวัญและกําลังใจของนักกีฬาไทยและผู้เกี่ยวข้องทุกฝ่ายด้วย" นายธนกร กล่าว
***************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-บสย. ร่วมบูธ BOT ภาคเหนือ เปิดศูนย์ “หมอหนี้เพื่อประชาชน” และ บสย. F.A. Center ในงาน FTI Expo 2022 เชียงใหม่ วันที่ 29 มิ.ย. - 3 ก.ค.
วันพุธที่ 29 มิถุนายน 2565
บสย. ร่วมบูธ BOT ภาคเหนือ เปิดศูนย์ “หมอหนี้เพื่อประชาชน” และ บสย. F.A. Center ในงาน FTI Expo 2022  เชียงใหม่ วันที่ 29 มิ.ย. - 3 ก.ค.
บสย. ขานรับนโยบายรัฐบาลเปิดประเทศ ร่วมงาน FTI Expo 2022 Shaping the Future Industry โดยสภาอุตสาหกรรมแห่งประเทศไทย ระหว่าง วันที่ 29 มิถุนายน – 3 กรกฏาคม 2565 ณ ศูนย์ประชุมและแสดงสินค้านานาชาติฯ จังหวัดเชียงใหม่
บสย. ขานรับนโยบายรัฐบาลเปิดประเทศ ร่วมงาน FTI Expo 2022 Shaping the Future Industry โดยสภาอุตสาหกรรมแห่งประเทศไทย ระหว่าง วันที่ 29 มิถุนายน – 3 กรกฏาคม 2565 ณ ศูนย์ประชุมและแสดงสินค้านานาชาติฯ จังหวัดเชียงใหม่ ร่วมบูธ ธนาคารแห่งประเทศไทย ภาคเหนือ เปิดศูนย์ให้คําปรึกษาฟรี “หมอหนี้เพื่อประชาชน” และ “ศูนย์ที่ปรึกษาทางการเงิน SMEs” (บสย. F.A. Center) โครงการค้ําประกันสินเชื่อ Soft Loan extra และ โครงการ บสย. SMEs สร้างชาติ (PGS9) วงเงิน 23,000 ล้านบาท
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า เพื่อเป็นการส่งเสริมและสนับสนุนการเข้าถึงสินเชื่อให้กับผู้ประกอบการในงาน FTI Expo 2022 Shaping the Future Industry จัดโดย สภาอุตสาหกรรมแห่งประเทศไทย และหน่วยงานพันธมิตร ขานรับนโยบายรัฐบาลเปิดประเทศ โดยได้ร่วมบูธกับ ธนาคารแห่งประเทศไทย ภาคเหนือ เปิดศูนย์ “หมอหนี้เพื่อประชาชน” และ “ศูนย์ที่ปรึกษาทางการเงิน SMEs” (บสย. F.A. Center) ณ บูธ P16 เพื่อให้คําปรึกษาทางการเงินและธุรกิจฟรี แก่ผู้ประกอบการ 11 คลัสเตอร์ และโครงการค้ําประกันสินเชื่อ ซึ่งมีวงเงินรองรับการค้ําประกันสินเชื่อเพื่อนํามาใช้ในการขยายธุรกิจ เสริมสภาพคล่องทางการเงิน ได้แก่
1.โครงการค้ําประกันสินเชื่อ Soft Loan Extra เพื่อช่วยเหลือผู้ประกอบการ SMEs กลุ่มลูกหนี้เดิม ที่มีสินเชื่อคงค้างตาม “พ.ร.ก. Soft Loan (พระราชกําหนดการให้ความช่วยเหลือทางการเงินแก่ผู้ประกอบวิสาหกิจที่ได้รับผลกระทบจากการแพร่ระบาดของโรคติดเชื้อไวรัสโคโรน่า 2019 พ.ศ. 2563)
2.โครงการค้ําประกันสินเชื่อ บสย. SMEs สร้างชาติ (PGS 9) ซึ่งขณะนี้มีวงเงินรองรับ 23,000 ล้านบาท สําหรับผู้ประกอบการ SMEs ทุกกลุ่มธุรกิจที่ได้รับสินเชื่อจากสถาบันการเงิน สามารถขอค้ําประกันสินเชื่อจาก บสย.
ทั้งนี้ ภายในงาน บสย. และ สภาอุตสาหกรรมแห่งประเทศไทย ได้เตรียมร่วมลงนามข้อตกลงความร่วมมือ เป็นคู่ความร่วมมือในการส่งเสริมผู้ประกอบการ SMEs เพื่อสนับสนุนการค้ําประกันสินเชื่อให้กับกลุ่มสมาชิกสภาอุตสาหกรรม เพื่อการขับเคลื่อนเศรษฐกิจทั้งระบบสู่ความมั่นคงและยั่งยืน
รัฐบาลไทย-ข่าวทำเนียบรัฐบาล- กรมทางหลวงชนบทสร้างถนนผังเมืองรวมเมืองอุตรดิตถ์ ส่งเสริมเศรษฐกิจการคมนาคมขนส่ง
วันจันทร์ที่ 25 กรกฎาคม 2565
กรมทางหลวงชนบทสร้างถนนผังเมืองรวมเมืองอุตรดิตถ์ ส่งเสริมเศรษฐกิจการคมนาคมขนส่ง
แบ่งเบาการจราจรบนถนนสายหลัก รองรับการเติบโตของเมืองในอนาคต ตามนโยบายของรัฐมนตรีว่าการกระทรวงคมนาคม คาดแล้วเสร็จปี 2566
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนสาย ง1 ผังเมืองรวมเมืองอุตรดิตถ์ จังหวัดอุตรดิตถ์ เพื่อเป็นการแบ่งเบาการจราจรบนถนนทางหลวงสายหลัก แก้ไขการจราจรติดขัดในเขตชุมชนเมืองอุตรดิตถ์ รองรับการเจริญเติบโตของเมืองในอนาคต เป็นการส่งเสริมเศรษฐกิจการคมนาคมขนส่งให้มีศักยภาพมากยิ่งขึ้น ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
โครงการดังกล่าวมีจุดเริ่มต้นจากถนนทางหลวงแผ่นดินหมายเลข 1045 บริเวณทางแยกม่อนดินแดงไปบรรจบกับถนนทางหลวงแผ่นดินหมายเลข 1041 จุดสิ้นสุดโครงการเชื่อมกับถนนทางหลวงแผ่นดินหมายเลข 102 และ 117 บริเวณห้างเทสโก้โลตัส (สาขาอุตรดิตถ์) มีความยาวพื้นที่ก่อสร้างรวมทั้งสิ้น 7.425 กิโลเมตร โดยก่อสร้างเป็นถนนแอสฟัลท์ติกคอนกรีตขนาด 4 ช่องจราจร กว้างช่องละ 3.50 เมตร ไหล่ทางกว้าง 2.50 เมตร แต่สําหรับช่วงบริเวณทางแยกจะก่อสร้างเป็นผิวจราจรแบบคอนกรีตเสริมเหล็ก เขตทางทั่วไป 30 - 50 เมตร มีระบบระบายน้ํา ไฟฟ้าแสงสว่าง สัญญาณไฟจราจรและสิ่งอํานวยความปลอดภัยบนสายทาง ใช้งบประมาณในการก่อสร้างรวม 336 ล้านบาท ปัจจุบันการดําเนินงานมีความคืบหน้าไปแล้วร้อยละ 50.168 ขณะนี้อยู่ระหว่างดําเนินงานชั้นพื้นทางชนิดหินคลุกและงานผิวทางแอสฟัลท์ติกคอนกรีต ซึ่งคาดว่าจะดําเนินการก่อสร้างแล้วเสร็จสมบูรณ์ประมาณเดือนเมษายน 2566
ทั้งนี้ เมื่อก่อสร้างแล้วเสร็จ นอกจากจะเป็นการแก้ไขปัญหาการจราจรติดขัดในเขตชุมชนเมืองอุตรดิตถ์ แบ่งเบาการจราจรบนถนนสายหลักได้เป็นอย่างดีแล้ว ยังช่วยเพิ่มประสิทธิภาพในการเดินทาง เพิ่มโอกาสทางด้านเศรษฐกิจการค้าการขนส่งและยกระดับคุณภาพชีวิตที่ดีให้ประชาชนสามารถสัญจรได้อย่างสะดวกรวดเร็วปลอดภัยมากยิ่งขึ้น เนื่องจากเส้นทางดังกล่าวสามารถใช้เดินทางเชื่อมไปยังสถานศึกษา โรงพยาบาล สถานีรถไฟ และหน่วยงานราชการที่สําคัญหลายแห่งในตัวเมืองอุตรดิตถ์ได้อีกด้วย
รัฐบาลไทย-ข่าวทำเนียบรัฐบาล-สรรพากรยกเว้นภาษีเงินได้ จากค่าตอบแทนเสี่ยงภัย COVID – 19 ให้บุคลากรทางการแพทย์และสาธารณสุข
วันอังคารที่ 21 กันยายน 2564
สรรพากรยกเว้นภาษีเงินได้ จากค่าตอบแทนเสี่ยงภัย COVID – 19 ให้บุคลากรทางการแพทย์และสาธารณสุข
ครม.เห็นชอบหลักการมาตรการยกเว้นภาษีเงินได้บุคคลธรรมดา สําหรับค่าตอบแทนเสี่ยงภัยที่บุคลากรทางการแพทย์และสาธารณสุขได้รับจากกระทรวงสาธารณสุขในปีภาษี ๒๕๖๔ เพื่อช่วยบรรเทาภาระภาษีและสร้างขวัญกําลังใจให้เจ้าหน้าที่ในการปฏิบัติงานสู้โรคติดเชื้อ COVID-19
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า“คณะรัฐมนตรีเห็นชอบหลักการมาตรการยกเว้นภาษีเงินได้บุคคลธรรมดา สําหรับค่าตอบแทนเสี่ยงภัยที่บุคลากรทางการแพทย์และสาธารณสุขได้รับจากกระทรวงสาธารณสุขในปีภาษี ๒๕๖๔ เพื่อช่วยบรรเทาภาระภาษีและสร้างขวัญกําลังใจให้เจ้าหน้าที่ในการปฏิบัติงานสู้โรคติดเชื้อไวรัสโคโรนา 2019 (COVID - 19)”
นายเอกนิติ นิติทัณฑ์ประภาศ อธิบดีกรมสรรพากร กล่าวเพิ่มเติมว่า “กระทรวงการคลัง โดยกรมสรรพากรเห็นถึงความสําคัญของบุคลากรทางการแพทย์และสาธารณสุข ที่ปฏิบัติหน้าที่ด้วยความเสียสละ มาอย่างต่อเนื่อง จึงได้ออกร่างกฎกระทรวง ฉบับที่ .. (พ.ศ. ....) ออกตามความในประมวลรัษฎากร ว่าด้วยการยกเว้นรัษฎากร (การยกเว้นภาษีเงินได้สําหรับค่าตอบแทนเจ้าหน้าที่ที่ปฏิบัติงาน ในการเฝ้าระวัง สอบสวน ป้องกัน ควบคุม และรักษาผู้ป่วยโรคติดเชื้อไวรัสโคโรนา 2019) เป็นการยกเว้นภาษีเงินได้บุคคลธรรมดา สําหรับ (๑) ค่าตอบแทนเสี่ยงภัยในการเฝ้าระวัง สอบสวน ป้องกัน และรักษาผู้ป่วยโรคติดเชื้อไวรัสโคโรนา 2019 (๒) ค่าตอบแทนในการให้คําปรึกษาด้านการแพทย์และสาธารณสุขเพื่อรับมือกับสถานการณ์การระบาดโรคติดเชื้อไวรัสโคโรนา 2019 และ (๓) ค่าตอบแทนในการให้บริการฉีดวัคซีนโรคติดเชื้อไวรัสโคโรนา 2019 นอกสถานพยาบาล ซึ่งกระทรวงสาธารณสุขเป็นผู้จ่ายให้ในปีภาษี ๒๕๖๔ ตามที่ได้รับอนุญาตจากกระทรวงการคลัง”
นายเอกนิติ นิติทัณฑ์ประภาศ อธิบดีกรมสรรพากร กล่าวสรุปว่า “การยกเว้นภาษีดังกล่าวจะช่วยบรรเทาภาระภาษีและสร้างขวัญกําลังใจให้กับบุคลากรทางการแพทย์และสาธารณสุข ซึ่งปฏิบัติหน้าที่ด้วยความเสียสละในการปฏิบัติงานเกี่ยวกับการระบาดของโรคติดเชื้อไวรัสโคโรนา 2019 (COVID - 19) เช่น แพทย์ พยาบาล นักเทคนิคการแพทย์ เจ้าหน้าที่สืบสวนโรค พนักงานขับรถรับส่งผู้ป่วย รวมทั้งบุคคลที่มิใช่ข้าราชการหรือข้าราชการที่มีความรู้ความสามารถ และประสบการณ์ในการให้คําปรึกษาด้านสาธารณสุข เป็นต้น”
สอบถามรายละเอียดได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. ๑๑๖๑”
รัฐบาลไทย-ข่าวทำเนียบรัฐบาล-โฆษกรัฐบาลลงพื้นที่ภูเก็ตดูความพร้อมมาตรการรับนักท่องเที่ยวช่วงเทศกาลสงกรานต์ พบบรรยากาศคึกคักทั้งชาวไทยและต่างชาติ คาดสงกรานต์ภูเก็ต เงินสะพัดกว่า 3 พันล้านบาท พ่อค้าแม่ค้าฝากขอบคุณ "บิ๊กตู่"
วันอาทิตย์ที่ 10 เมษายน 2565
โฆษกรัฐบาลลงพื้นที่ภูเก็ตดูความพร้อมมาตรการรับนักท่องเที่ยวช่วงเทศกาลสงกรานต์ พบบรรยากาศคึกคักทั้งชาวไทยและต่างชาติ คาดสงกรานต์ภูเก็ต เงินสะพัดกว่า 3 พันล้านบาท พ่อค้าแม่ค้าฝากขอบคุณ "บิ๊กตู่"
โฆษกรัฐบาลลงพื้นที่ภูเก็ตดูความพร้อมมาตรการรับนักท่องเที่ยวช่วงเทศกาลสงกรานต์ พบบรรยากาศคึกคักทั้งชาวไทยและต่างชาติ คาดสงกรานต์ภูเก็ต เงินสะพัดกว่า 3 พันล้านบาท พ่อค้าแม่ค้าฝากขอบคุณ "บิ๊กตู่"
วันที่ 10 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า เมื่อวานนี้ตนได้เดินทางไปที่จังหวัดภูเก็ต เพื่อดูความพร้อมมาตรการรองรับนักท่องเที่ยวทั้งชาวไทยและชาวต่างชาติช่วงเทศกาลสงกรานต์ พบบรรยากาศการท่องเที่ยวของจังหวัดภูเก็ตยังคงคึกคักมากตามโครงการภูเก็ตแซนด์บ็อกซ์ ตั้งแต่ท่าอากาศยานนานาชาติภูเก็ต สังเกตเห็นได้ว่ามีจํานวนนักท่องเที่ยวทั้งชาวไทยและชาวต่างประเทศเดินทางเข้ามาใช้บริการเป็นจํานานมาก ขณะเดียวกัน เมื่อสํารวจบรรยากาศโดยรอบแหล่งท่องเที่ยวสําคัญของจังหวัดภูเก็ต พบเห็นกิจการร้านค้า เปิดให้บริการในระดับปกติด้วย และยังคงเข้มงวดในมาตรการ COVID Free Setting พร้อมรับนักท่องเที่ยวช่วงเทศกาลสงกรานต์ ทั้งนี้ หลังจากพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีนโยบายเปิดรับนักท่องเที่ยวชาวต่างชาติในโครงการ เมื่อวันที่ 1 กรกฎาคม 2564 ตอนนี้ยอดนักท่องเที่ยวสะสมอยู่ที่ 445,801 คนแล้ว (ข้อมูล ณ 8 เมษายน 2565)
โฆษกประจําสํานักนายกรัฐมนตรี กล่าวต่อไปว่า ในส่วนของสถานการณ์ท่องเที่ยวของจังหวัดภูเก็ตในช่วงวันหยุดยาวเทศกาลสงกรานต์ ระหว่างวันที่ 13-17 เมษายน 2565 (5 วัน) ได้มีจํานวนห้องพักเปิดให้บริการ 70,000 ห้อง คิดเป็น 70% ของห้องพักที่เปิดให้บริการ จากจํานวนห้องพักทั้งหมดในจังหวัดภูเก็ต อัตราการเข้าพักเฉลี่ยอยู่ที่ 44.46% หลังจากนี้ ททท. ยังคาดว่าจะมีอัตราการเข้าพักเพิ่มขึ้นสูงถึง 60% เนื่องจากนักท่องเที่ยวชาวไทยส่วนใหญ่นิยมจองแบบ last minute คืนพักเฉลี่ย 2.49 คืน จํานวนผู้เยี่ยมเยือน (นักท่องเที่ยวคนไทยและต่างชาติ) 188,245 คน ก่อให้เกิดรายได้หมุนเวียนเฉลี่ย 3,241.26 ล้านบาท
"จากการลงไปพูดคุยสอบถามกับผู้ประกอบการรายย่อย พ่อค้า-แม่ค้า ยังได้ขอบคุณนายกรัฐมนตรีและรัฐบาลที่ให้ “ภูเก็ต” เป็นจังหวัดนําร่องในการเปิดประเทศ ทําให้เศรษฐกิจในพื้นที่คึกคัก ทั้งนี้ ในช่วงสงกรานต์ จังหวัดภูเก็ตจะมีการจัดกิจกรรม Water Festival เทศกาลวิถีน้ํา...วิถีไทย ครั้งที่ 7 “สายน้ํา ยาม ฟ้าใส” โดย ททท.ร่วมกับหน่วยงานภาครัฐ ภาคเอกชนในพื้นที่จังหวัดภูเก็ต ระหว่างวันที่ 11-12 เมษายน 2565 ณ บริเวณสนามหญ้าบริเวณสี่แยกชาร์เตอร์ อาคารพิพิธภัณฑ์เพอรานากันนิทัศน์ อาคารสถานีตํารวจภูธรตลาดใหญ่เดิม (นาฬิกา) เพื่อส่งเสริมการท่องเที่ยวในช่วงเทศกาลสงกรานต์และสืบสานประเพณีไทยตามมาตรการของ ศบค.และจังหวัดอย่างเคร่งครัด” นายธนกร กล่าว
...................
รัฐบาลไทย-ข่าวทำเนียบรัฐบาล-“เฉลิมชัย” รุกนโยบายอาหารแห่งอนาคต (Future Food) ส่งเสริม ”ไข่น้ำ-คาเวียร์เขียว” (Green Caviar) เป็นซูเปอร์ฟู้ด (Super Food) ดาวรุ่งสร้างอาชีพใหม่ให้เกษตรกรฝ่าวิกฤติโควิด19
วันศุกร์ที่ 29 ตุลาคม 2564
“เฉลิมชัย” รุกนโยบายอาหารแห่งอนาคต (Future Food) ส่งเสริม ”ไข่น้ํา-คาเวียร์เขียว” (Green Caviar) เป็นซูเปอร์ฟู้ด (Super Food) ดาวรุ่งสร้างอาชีพใหม่ให้เกษตรกรฝ่าวิกฤติโควิด19
“อลงกรณ์” เร่งขับเคลื่อนจับมือ 5 คลัสเตอร์สภาอุตสาหกรรมผนึก ”พาณิชย์-หอการค้า” ลุยตลาดโลก 6 ล้านล้านบาท
นายอลงกรณ์พลบุตรที่ปรึกษารัฐมนตรีว่าการกระทรวงเกษตรและสหกรณ์ในฐานะประธานคณะกรรมการความร่วมมือระหว่างกระทรวงเกษตรและสหกรณ์และสภาอุตสาหกรรมแห่งประเทศไทย(กรกอ.)เปิดเผยวันนี้(23ต.ค.)ภายหลังกล่าวปาฐกถาพิเศษในหัวข้อ“ศักยภาพของไข่น้ําสําหรับเกษตรกรไทยและการส่งออก”ว่าดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์ได้กําหนดนโยบายอาหารแห่งอนาคต(Future Food Policy)เป็นหนึ่งในนโยบายหลักเพื่อสร้างโอกาสใหม่ๆให้กับประเทศตลอดห่วงโซ่เกษตรและอาหารเป็นการตอบโจทย์ผู้บริโภคทั่วโลกในยุคนิวนอร์มอล(New Normal)
กระทรวงเกษตรและสหกรณ์จึงร่วมมือกับสภาอุตสาหกรรมแห่งประเทศไทยภายใต้การขับเคลื่อนของ”กรกอ.”เดินหน้าส่งเสริมพืชเศรษฐกิจตัวใหม่คือผําหรือไข่ผําหรือไข่น้ํา(Wolffia)ซึ่งเป็นพืชน้ําล้ําค่ามีฉายาว่า”คาเวียร์เขียว(Green Caviar)”ได้รับการยอมรับจากทั่วโลกว่าเป็นสุดยอดซูเปอร์ฟู้ด(SuperFood)ของอาหารแห่งอนาคต(Future Food)โดยสนับสนุนตั้งแต่ต้นน้ําถึงปลายน้ํา1.การวิจัยและพัฒนาโดยศูนย์เทคโนโลยีเกษตรและนวัตกรรม(AIC)และสวก. 2.การส่งเสริมการผลิตโดยกรมส่งเสริมการเกษตรกรมส่งเสริมสหกรณ์กรมประมงสปก.วิสาหกิจชุมชนเกษตรแปลงใหญ่และเอสเอ็มอีเกษตร3.การแปรรูปสร้างมูลค่าเพิ่มและสร้างแบรนด์ใน5คลัสเตอร์อุตสาหกรรมและ4.การตลาดออนไลน์และออฟไลน์ทั้งตลาดในประเทศและตลาดต่างประเทศโดยกระทรวงพาณิชย์สภาหอการค้าแห่งประเทศไทยและหอการค้าไทยตั้งเป้าเจาะตลาดมูลค่าสูงถึง2แสนล้านดอลล่าร์สหรัฐหรือ6ล้านล้านบาท
“ผําเป็นพืชวัฒนธรรมและอาหารพื้นเมืองของไทยมาแต่โบราณวันนี้กลายเป็นซูเปอร์ฟู้ดของโลกเพราะมีโภชนาการ(Nutrients)ครบถ้วนสูงมากที่สุดชนิดหนึ่งของโลกทั้งวิตามินแร่ธาตุไฟเบอร์โปรตีนประกอบกับเป็นพืชน้ําทรงกลมขนาดจิ๋วจึงได้ฉายาว่าGreen Caviarนับเป็นพืชที่อยู่ในกลุ่มนโยบายอาหารแห่งอนาคต(Future Food )ซึ่งแบ่งเป็น4กลุ่มได้แก่1.อาหารอินทรีย์2.อาหารเสริมสุขภาพ3.อาหารทางการแพทย์4.อาหารนวัตกรรมใหม่
กระทรวงเกษตรฯเร่งส่งเสริมสนับสนุนโดยร่วมมือกับสถาบันอาหารกระทรวงอุตสาหกรรมและสภาอุตสาหกรรมแห่งประเทศไทยภายใต้5กลุ่มอุตสาหกรรมได้แก่ 1.อุตสาหกรรมอาหารและเครื่องดื่ม2.อุตสาหกรรมอาหารเสริม3.อุตสาหกรรมอาหารสัตว์และอาหารเสริม4.อุตสาหกรรมยาและยาสัตว์ 5.อุตสาหกรรมเครื่องสําอางค์และบํารุงผิวนับเป็นพืชเศรษฐกิจตัวใหม่ที่มีอนาคตสามารถสร้างอาชีพใหม่ให้เกษตรกรฝ่าวิกฤติโควิด19เพราะเป็นที่ต้องการของตลาดทั้งภายในประเทศและต่างประเทศ”นายอลงกรณ์กล่าวในที่สุด
รัฐบาลไทย-ข่าวทำเนียบรัฐบาล-ธ.ก.ส. โอนงวดที่ 13 เงินประกันรายได้เกษตรกรผู้ปลูกข้าว อีก 25,000 ครัวเรือน
วันพุธที่ 12 มกราคม 2565
ธ.ก.ส. โอนงวดที่ 13 เงินประกันรายได้เกษตรกรผู้ปลูกข้าว อีก 25,000 ครัวเรือน
ธ.ก.ส. โอนเงินโครงการประกันรายได้เกษตรกรผู้ปลูกข้าว ปี 2564/65 งวดที่ 1-12 (เพิ่มเติม) และงวดที่ 13 ให้เกษตรกรอีกกว่า 25,000 ครัวเรือน วงเงิน 275 ล้านบาท เผยยอดการโอนเงินรวมแล้วกว่า 85,000 ล้านบาท มีเกษตรกรได้รับประโยชน์กว่า 4.58 ล้านครัวเรือน
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามมติคณะรัฐมนตรีเมื่อวันที่ 30 พฤศจิกายน 2564 และมติที่ประชุมคณะกรรมการ ธ.ก.ส. เมื่อวันที่ 3 ธันวาคม 2564 เห็นชอบกรอบแนวทางการดําเนินงานเพื่อช่วยเหลือเกษตรกรตามโครงการประกันรายได้เกษตรกรผู้ปลูกข้าว ปี 2564/65 นั้น ซึ่งในวันนี้ (12 มกราคม 2565) ธ.ก.ส. ได้ดําเนินการโอนเงินประกันรายได้เข้าบัญชีเกษตรกรโดยตรงในงวดที่ 1-12 (เพิ่มเติม) พร้อมงวดที่ 13 อีกจํานวน 275 ล้านบาท จํานวนเกษตรกร 25,132 ครัวเรือน ส่งผลให้ภาพรวมการโอนเงินโครงการประกันรายได้เกษตรกรผู้ปลูกข้าว ปี 2564/65 ไปแล้วจํานวน 85,388.26 ล้านบาท มีเกษตรกรได้รับประโยชน์แล้ว 4,582,172 ครัวเรือน
ในการนี้ โครงการดังกล่าวเป็นการประกันรายได้แก่เกษตรกรผู้ปลูกข้าว 5 ชนิด ได้แก่ ข้าวเปลือกหอมมะลิ ตันละ 15,000 บาท ครัวเรือนละไม่เกิน 14 ตัน ข้าวเปลือกหอมมะลินอกเขต ตันละ 14,000 บาท ครัวเรือนละไม่เกิน 16 ตัน ข้าวเปลือกเจ้า ตันละ 10,000 บาท ครัวเรือนละไม่เกิน 30 ตัน ข้าวเปลือกหอมปทุมธานี ตันละ 11,000 บาท ครัวเรือนละไม่เกิน 25 ตัน และข้าวเปลือกเหนียว ตันละ 12,000 บาท ครัวเรือนละไม่เกิน 16 ตัน ซึ่งเป็นการช่วยเหลือเกษตรกรผู้ปลูกข้าวให้ได้รับผลตอบแทนจากการผลิตที่เหมาะสม เป็นการป้องกันความเสี่ยงด้านราคาไม่ให้ประสบปัญหาขาดทุน และช่วยแก้ไขปัญหาราคาผลผลิตตกต่ําจากสถานการณ์เศรษฐกิจโลก การแพร่ระบาดของเชื้อไวรัสโควิด-19 และอุทกภัย โดยที่กลไกตลาดยังคงทํางานเป็นปกติ
ทั้งนี้ เกษตรกรสามารถตรวจสอบผลการโอนเงินได้ทางแอปพลิเคชัน ธ.ก.ส. A-Mobile ตลอด 24 ชั่วโมง และจะมีข้อความแจ้งเตือนเงินเข้าบัญชีผ่าน LINE Official : BAAC Family กรณีที่ลูกค้าสมัครใช้บริการ BAAC Connect รวมถึงสามารถเบิกถอนเงินสดผ่านตู้ ATM ของ ธ.ก.ส. ทั่วประเทศ
รัฐบาลไทย-ข่าวทำเนียบรัฐบาล-ทล. ขยาย 6 ช่องจราจร ทางหลวงหมายเลข 36 สาย กระทิงลาย - ระยอง แล้วเสร็จตลอดสาย
วันอังคารที่ 28 กันยายน 2564
ทล. ขยาย 6 ช่องจราจร ทางหลวงหมายเลข 36 สาย กระทิงลาย - ระยอง  แล้วเสร็จตลอดสาย
พัฒนาพื้นที่เศรษฐกิจฝั่งตะวันออกหรือโครงการระเบียงเศรษฐกิจภาคตะวันออก (EEC) เพื่อเตรียมความพร้อมในเรื่องโครงสร้างพื้นฐานด้านคมนาคมรองรับนักลงทุน และส่งเสริมให้ภูมิภาคตะวันออกเป็นศูนย์กลางทางเศรษฐกิจของอาเซียน
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) ดําเนินการก่อสร้างขยายทางหลวงหมายเลข 36 สายกระทิงลาย - ระยอง เป็น 6 ช่องจราจร (ไป-กลับ) แล้วเสร็จตลอดสาย สอดรับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการพัฒนาพื้นที่เศรษฐกิจฝั่งตะวันออกหรือโครงการระเบียงเศรษฐกิจภาคตะวันออก (EEC) เพื่อเตรียมความพร้อมในเรื่องโครงสร้างพื้นฐานด้านคมนาคมรองรับนักลงทุน และส่งเสริมให้ภูมิภาคตะวันออกเป็นศูนย์กลางทางเศรษฐกิจของอาเซียน
สําหรับทางหลวงหมายเลข 36 กระทิงลาย - ระยอง เริ่มต้นจากจุดตัดถนนสุขุมวิทบนทางหลวงหมายเลข 3 บริเวณแยกกระทิงลาย ตําบลบางละมุง อําเภอบางละมุง จังหวัดชลบุรี สิ้นสุดที่บริเวณจุดตัดถนนสุขุมวิทบนทางหลวงหมายเลข 3 บริเวณแยก IRPC ตําบลเชิงเนิน อําเภอเมือง จังหวัดระยอง ระยะทางประมาณ 58 กิโลเมตร ปัจจุบันประชาชนนิยมใช้เป็นเส้นทางสัญจรในพื้นที่เชื่อมโยงการคมนาคมและขนส่งระหว่างภาคกลางและภาคตะวันออก และเป็นโครงข่ายการขนส่งสินค้าทางเรือจากท่าเรือแหลมฉบังสู่นิคมอุตสาหกรรมตะวันออกในพื้นที่จังหวัดชลบุรีและระยอง ทล. เล็งเห็นความสําคัญดังกล่าว จึงมอบหมายสํานักก่อสร้างทางที่ 1 ดําเนินการก่อสร้างขยายช่วงสุดท้าย คือ ระหว่าง กม. ที่ 33+000 - 57+021 รวมระยะทาง 24 กิโลเมตร จากเดิมเป็นมาตรฐานชั้นทางพิเศษ 4 ช่องจราจร (ไป-กลับ) เพิ่มเป็นมาตรฐานชั้นทางพิเศษ 6 ช่องจราจร (ไป-กลับ) ผิวจราจรแบบคอนกรีตเสริมเหล็ก กว้างช่องละ 3.50 เมตร ไหล่ทางด้านนอกกว้าง 2.50 เมตร ไหล่ทางด้านในกว้าง 1.50 เมตร และปรับปรุงเกาะกลาง งบประมาณ 2,143,500,129 บาท นอกจากนี้ ทล. ยังมีโครงการก่อสร้างทางต่างระดับปรับปรุงจุดตัดทางหลวงหมายเลข 36 กับทางหลวงหมายเลข 331 บริเวณแยกเขาไม้แก้ว งบประมาณ 591,000,000 บาท เพื่อรองรับการสัญจรของผู้ใช้ทางในบริเวณทางแยกดังกล่าว ซึ่งคาดว่าจะก่อสร้างแล้วเสร็จภายในปี 2566
ทั้งนี้เมื่อโครงการก่อสร้างแล้วเสร็จตลอดสาย สามารถรองรับปริมาณการจราจรที่สูงขึ้น ประชาชนสามารถใช้เส้นทางขนส่งสินค้าและการเดินทางสู่จังหวัดระยองได้สะดวกรวดเร็ว จากการพัฒนาโครงข่ายการคมนาคมขนส่งเชื่อมกับพื้นที่โดยรอบสนับสนุนการพัฒนาระเบียงเศรษฐกิจภาคตะวันออก (EEC) ที่รัฐบาลได้ให้ความสําคัญรวมถึงขยายการรองรับการเติบโตของการขนส่งทุกรูปแบบ
รัฐบาลไทย-ข่าวทำเนียบรัฐบาล-การรถไฟแห่งประเทศไทย ชี้แจงข้อเรียกร้องให้แก้ปัญหาชุมชนริมทางรถไฟมักกะสันถูกไล่ที่
วันพุธที่ 16 มีนาคม 2565
การรถไฟแห่งประเทศไทย  ชี้แจงข้อเรียกร้องให้แก้ปัญหาชุมชนริมทางรถไฟมักกะสันถูกไล่ที่
รฟท. เคลียร์ประเด็น การบุกรุกพื้นที่โครงการรถไฟความเร็วสูงเชื่อมสามสนามบิน พร้อมจัดหาที่อยู่อาศัยให้ชุมชนย่านมักกะสัน
วันที่ 16 มีนาคม 2565 นายนิรุฒ มณีพันธ์ ผู้ว่าการรถไฟแห่งประเทศไทย ชี้แจงรายละเอียดจากกรณีที่มีกระแสข่าวเกี่ยวกับการดําเนินคดีกับชาวบ้านในพื้นที่ชุมชนริมทางรถไฟมักกะสันเพื่อเดินหน้าโครงการรถไฟความเร็วสูงเชื่อม 3 สนามบินนั้น การรถไฟแห่งประเทศไทย (รฟท.) ขอชี้แจงว่า โครงการรถไฟความเร็วสูงเชื่อมสามสนามบิน เป็นโครงการร่วมลงทุนระหว่างภาครัฐกับเอกชนผู้ลงทุน ซึ่งมีการกําหนดระยะเวลาในการส่งมอบพื้นที่โครงการฯ เพื่อให้เอกชนสามารถเข้าดําเนินการก่อสร้างได้ตามสัญญา โดยในกระบวนการของการเวนคืนได้มีการกําหนดระยะเวลาในการเจรจาและการเข้าพื้นที่ ซึ่งหากผู้อยู่อาศัยไม่ได้เป็นเจ้าของกรรมสิทธิ์ในที่ดิน การรถไฟฯ จะต้องมีการดําเนินการตามกฎหมาย เพื่อให้สามารถส่งมอบพื้นที่ให้ทันกําหนดเวลา ไม่ก่อให้เกิดความเสียหายต่อโครงการฯ และภาพรวมทั้งหมด อย่างไรก็ตาม ในการแก้ไขปัญหาผู้บุกรุกพื้นที่ การรถไฟฯ ไม่ได้มุ่งดําเนินการโดยยึดหลักทางกฎหมายเพียงอย่างเดียว แต่ได้คํานึงถึงผลกระทบต่อประชาชนที่อยู่อาศัยในพื้นที่ดังกล่าวมาเป็นเวลานาน จึงได้มีการจัดหาพื้นที่อยู่อาศัยรองรับประชาชนที่ต้องย้ายออก เพื่อเป็นการดูแลบรรเทาความเดือดร้อน ให้กับชุมชนในพื้นที่ที่ได้รับผลกระทบจากโครงการฯ ควบคู่กัน
โดยการรถไฟฯ ภายใต้การกํากับดูแลของกระทรวงคมนาคม ได้ร่วมกับการเคหะแห่งชาติ จัดหาพื้นที่รองรับชุมชนที่ได้รับผลกระทบจากโครงการฯ บริเวณริมบึงมักกะสัน เขตราชเทวี กรุงเทพฯ โดยจัดทําเป็นโครงการพัฒนาที่อยู่อาศัยให้กับชุมชนที่ได้รับผลกระทบฯ เป็นอาคาร 8 ชั้น จํานวน 3 อาคาร รองรับ 315 ครัวเรือน โดยจะให้ชุมชนผู้ได้รับผลกระทบเช่าในระยะยาว (มากกว่า 30 ปี) ในอัตราค่าเช่า 3,000 บาท/ห้อง/เดือน สําหรับห้องขนาด 28.5 ตารางเมตร (1 ห้องนอน 1 ห้องน้ํา) และประมาณ 4,000 บาท/ห้อง/เดือน สําหรับห้องขนาด 34.6 ตารางเมตร (2 ห้องนอน
1 ห้องน้ํา) ซึ่งมีชุมชนฯ สมัครเข้าร่วมโครงการพัฒนาที่อยู่อาศัยนี้ เป็นจํานวนประมาณ 290 ครัวเรือน โดยในพื้นที่โครงการจะมีพื้นที่สําหรับศูนย์ดูแลเด็ก ศูนย์สุขภาพ ห้องประชุมสําหรับชุมชน พื้นที่สําหรับเก็บรถเข็น ตลาดชุมชน และพื้นที่ส่วนกลางสําหรับประกอบปรุงอาหาร และซักล้าง ซึ่งเป็นไปตามความประสงค์ของชุมชนตามที่ได้มี
การสอบถามถึงความต้องการและพัฒนาร่วมกัน
การรถไฟฯยืนยันว่า การดําเนินการต่างๆ นี้ เป็นไปเพื่อประโยชน์สูงสุดต่อพี่น้องประชาชนโดยรวม และการรถไฟฯ มิได้เพิกเฉยต่อชุมชนที่เคยอยู่อาศัย แม้จะไม่ถูกกฎหมายก็ตาม แต่การรถไฟฯ ก็ได้ดําเนินการร่วมมือกับหน่วยงานภาครัฐที่เกี่ยวข้องจัดหาพื้นที่อยู่อาศัยให้ โดยใช้แนวคิดในเชิงบูรณาการพัฒนาทั้งด้านที่อยู่อาศัย และคุณภาพชีวิตของคนในชุมชนโดยให้การเคหะแห่งชาติที่มีประสบการณ์ในการจัดการด้านที่อยู่อาศัยและคุณภาพชีวิตมาร่วมกันดําเนินการอย่างมืออาชีพอีกด้วย
รัฐบาลไทย-ข่าวทำเนียบรัฐบาล-สธ. แนะใช้มาตรการป้องกันตนเองกับทุกคนตลอดเวลา ลดป่วยโควิด
วันพุธที่ 18 สิงหาคม 2564
สธ. แนะใช้มาตรการป้องกันตนเองกับทุกคนตลอดเวลา ลดป่วยโควิด
กระทรวงสาธารณสุข แจงผู้เสียชีวิตจากโควิดสูงสุด 312 ราย จํานวนหนึ่งมาจากผู้เสียชีวิตนอกโรงพยาบาลที่รอผลชันสูตร แนะทุกคนใช้มาตรการป้องกันตนเองตลอดเวลาหรือแบบครอบจักรวาล ให้คิดว่าตนเองและคนรอบตัวติดเชื้อและแพร่เชื้อได้
กระทรวงสาธารณสุข แจงผู้เสียชีวิตจากโควิดสูงสุด 312 ราย จํานวนหนึ่งมาจากผู้เสียชีวิตนอกโรงพยาบาลที่รอผลชันสูตร แนะทุกคนใช้มาตรการป้องกันตนเองตลอดเวลาหรือแบบครอบจักรวาล ให้คิดว่าตนเองและคนรอบตัวติดเชื้อและแพร่เชื้อได้ พร้อมขอให้สถานประกอบการทุกแห่งใช้มาตรการBubble and Seal ป้องกันแพร่เชื้อ และสุ่มตรวจโควิดด้วย ATK ตามเกณฑ์จํานวนพนักงานที่กําหนด
วันนี้ (18 สิงหาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เฉวตสรร นามวาท ผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงว่า วันนี้ประเทศไทยมีผู้หายป่วยจากโควิด 19 จํานวน 22,682 ราย มากกว่าจํานวนผู้ติดเชื้อใหม่ 20,515 ราย ส่วนผู้เสียชีวิตวันนี้ที่สูงถึง 312 รายนั้น ส่วนหนึ่งประมาณ 100 ราย เป็นผู้เสียชีวิตที่รายงานย้อนหลังตั้งแต่เดือนเมษายน-สิงหาคม เนื่องจากไม่ได้เข้ารับการรักษาโรงพยาบาล หรือเสียชีวิตไม่ทราบสาเหตุ อยู่ในกระบวนการชันสูตร ทําให้ไม่ได้รายงานพบการติดเชื้อและเสียชีวิตเข้าระบบ ทั้งนี้ ผู้เสียชีวิตส่วนใหญ่อายุมากกว่า 60 ปี มีโรคเรื้อรัง ยังไม่ได้รับวัคซีน และได้รับวัคซีนไม่ครบ ซึ่งวัคซีนทั้งmRNA ไวรัลเวคเตอร์ หรือเชื้อตาย แม้ไม่สามารถป้องกันการติดเชื้อ 100% แต่ช่วยลดป่วยหนักและลดการเสียชีวิตได้ จึงต้องเร่งฉีดวัคซีนในกลุ่มนี้
นายแพทย์เฉวตสรรกล่าวต่อว่า เรื่องสําคัญที่ต้องย้ํา คือ การป้องกันติดเชื้อโควิดตลอดเวลาหรือแบบครอบจักรวาล (Universal Prevention) ทั้งบุคลากรทางการแพทย์ เจ้าหน้าที่ ประชาชนทั่วไป ขอให้คิดเสมอว่าคนรอบตัวและตัวเราอาจมีเชื้อแฝงอยู่ จึงต้องป้องกันตนเองอย่างเข้มงวดกับทุกคน ทั้งการใส่หน้ากาก อยู่ห่าง 1-2 เมตร ล้างมือ ออกจากบ้านเท่าที่จําเป็น เพื่อลดโอกาสการติดเชื้อและแพร่เชื้อได้ทุกสายพันธุ์
สําหรับการควบคุมโรคในสถานประกอบการกําลังสรุปแนวทางเผยแพร่ ที่จะใช้การสุ่มตรวจหาเชื้อด้วยชุดตรวจATK ตัวอย่างแนวปฏิบัติ เช่น โรงงานที่มีพนักงานน้อยกว่า 100 คน ให้สุ่มตรวจ 50 คน, พนักงาน 100-150 คน สุ่มตรวจ 75 คน และหากมีพนักงานมากกว่า 1,000 คน ให้สุ่มตรวจ 150 คนในทุก 1,000 คน ร่วมกับการทํามาตรการ Bubble and Seal ตั้งแต่ยังไม่พบผู้ติดเชื้อ โดยเฉพาะในพื้นที่เสี่ยง โดยเข้มการใส่หน้ากาก อยู่ห่าง ล้างมือ คนที่ร่างกายแข็งแรงใช้วิธีเฝ้าระวังอาการ ส่วนคนที่เริ่มมีอาการต้องแยกไปดูแลรักษา โดยจัดสถานที่แยกกักในสถานประกอบการ คล้ายโรงพยาบาลสนาม นอกจากนี้ หากในสถานประกอบการมีกลุ่มเสี่ยงที่เป็นผู้สูงอายุ ผู้มีโรคประจําตัว และหญิงตั้งครรภ์ ควรได้รับการตรวจหาเชื้อทุกราย ทั้งนี้ โรงงานต่างๆ สามารถปรึกษาเรื่องการสุ่มตรวจ และการทํา Bubble and Seal ได้ที่สํานักงานสาธารณสุขจังหวัดในพื้นที่ โดยเฉพาะโรงงานขนาดเล็กที่อาจไม่มีความพร้อมด้านสถานที่ เพื่อให้ประกอบกิจการต่อไปได้ พนักงานทํางานด้วยความปลอดภัย เพราะหากปิดกิจการอาจมีการเดินทางกลับบ้านหรือไปหางานทําที่อื่น และแพร่เชื้อสู่คนอื่นต่อไป
************************** 18 สิงหาคม 2564
รัฐบาลไทย-ข่าวทำเนียบรัฐบาล-​Thailand placed on top as world’s best country for wellness retreats
วันจันทร์ที่ 22 สิงหาคม 2565
​Thailand placed on top as world’s best country for wellness retreats
​Thailand placed on top as world’s best country for wellness retreats
August 21, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was pleased with a report from the website: https://www.traveldailynews.asia/ which referred to the Slingo’s research of TripAdvisor (both are popular tourism websites) on the countries with the best resort hotels, wellness and spa activities. According to the report, Thailand is the best country in the world for wellness retreats, and comes in second, after Maldives, for highest-rated wellness activities.
The country is known as the spa capital of Asia, and is home to some of the most therapeutic and luxurious retreats in the world, with a total of 2,673 wellness and spa activities available to choose from. When those are filtered to four-star ratings and higher, 1,952 activities remain, accounting for 73.03%. The top-rated activities are professional yoga and pilates classes.
The Prime Minister commended cooperation of the public, private, and people sectors in elevating Thai medical tourism standard, and stimulating economy through tourism activities. He added that the Government strives to implement appropriate measures to promote tourism in line with what are trending. Medical tourism is one of Thailand’s strengths, and the ranking proves the country’s capacity and potential to attract tourists from all over the world.
รัฐบาลไทย-ข่าวทำเนียบรัฐบาล-สธ.เตรียมย้าย รพ.สวรรค์ประชารักษ์ไปพื้นที่ใหม่ รองรับผู้ป่วยมากขึ้น มุ่งสู่ศูนย์ความเป็นเลิศ 5 ด้าน
วันเสาร์ที่ 9 ตุลาคม 2564
สธ.เตรียมย้าย รพ.สวรรค์ประชารักษ์ไปพื้นที่ใหม่ รองรับผู้ป่วยมากขึ้น มุ่งสู่ศูนย์ความเป็นเลิศ 5 ด้าน
กระทรวงสาธารณสุข เตรียมย้ายโรงพยาบาลสวรรค์ประชารักษ์ จ.นครสวรรค์ ไปพื้นที่ใหม่ขนาด 200 ไร่ ขยายจาก 646 เตียง เป็น 864 เตียง พร้อมมุ่งสู่การเป็นศูนย์ความเป็นเลิศ 5 ด้าน คือ มะเร็ง โรคหัวใจ วิกฤตเด็กเล็ก อุบัติเหตุ และปลูกถ่ายอวัยวะ
กระทรวงสาธารณสุข เตรียมย้ายโรงพยาบาลสวรรค์ประชารักษ์ จ.นครสวรรค์ ไปพื้นที่ใหม่ขนาด200ไร่ขยายจาก646เตียง เป็น864เตียง พร้อมมุ่งสู่การเป็นศูนย์ความเป็นเลิศ5ด้าน คือ มะเร็ง โรคหัวใจ วิกฤตเด็กเล็กอุบัติเหตุ และปลูกถ่ายอวัยวะ ตั้งเป้าเปิดบริการได้30มิถุนายน2565
นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า ขณะนี้มีแผนย้ายโรงพยาบาลสวรรค์ประชารักษ์ไปยังพื้นที่ใหม่ เพื่อเพิ่มศักยภาพการให้บริการ มุ่งสู่การเป็นศูนย์ความเป็นเลิศ (Excellence Center) 5ด้าน ได้แก่ โรคมะเร็ง โรคหัวใจ ภาวะวิกฤตเด็กเล็ก อุบัติเหตุ และการปลูกถ่ายอวัยวะ โดยพื้นที่เดิมมีขนาด14ไร่ จํานวน9อาคาร พื้นที่ใช้งาน48,000ตารางเมตร ขนาด646เตียง มีห้องผ่าตัด12เตียง ไอซียู46เตียงและห้องพิเศษ74เตียง ส่วนพื้นที่ใหม่มีขนาด200ไร่ จํานวน13อาคาร พื้นที่ใช้งานเพิ่มเป็น111,758ตารางเมตรรวม864เตียง มีห้องผ่าตัด23เตียง ไอซียู99เตียง และห้องพิเศษ133เตียง ตั้งเป้าเปิดบริการได้ทุกระบบงานภายในวันที่30มิถุนายน2565ซึ่งจะช่วยให้รองรับบริการประชาชนได้เพิ่มมากขึ้น ขณะนี้ก่อสร้างอาคารบริการแล้วเสร็จ10หลัง และอาคารที่พักอาศัย9หลัง
โดยมีกรอบระยะเวลาการก่อสร้าง ดังนี้ ช่วงตุลาคม-ธันวาคม2564อาคารบริการและที่พักอาศัยแล้วเสร็จช่วงมกราคม-มีนาคม2565อาคารรังสีและผ่าตัดแล้วเสร็จ และมีพยาบาลจบใหม่เข้ามาเพิ่ม126คน พฤษภาคม2565อาคารผู้ป่วย5ชั้นแล้วเสร็จ พร้อมปรับปรุงสิ่งก่อสร้าง อาคารต่าง ๆ แล้วเสร็จภายใน30กรกฎาคม2565และ30กันยายน2565สร้างอาคารผู้ป่วยพิเศษ100ห้องแล้วเสร็จ แต่สามารถเปิดให้บริการเต็มรูปแบบได้ตั้งแต่วันที่30มิถุนายน และจะมีพิธีเปิดในวันที่12สิงหาคม2565
นายแพทย์เกียรติภูมิ กล่าวต่อว่า สําหรับสถานการณ์น้ําท่วม จ.นครสวรรค์ ขณะนี้ยังมีน้ําท่วมในพื้นที่9อําเภอประชาชนได้รับผลกระทบ20,937คน และเสียชีวิตจากการจมน้ํา3ราย สถานบริการสาธารณสุขได้รับผลกระทบ19แห่ง ใน6อําเภอ แต่ยังเปิดให้บริการได้ตามปกติ ทีมปฏิบัติการด้านการแพทย์ออกเยี่ยมบ้านดูแลประชาชน ผู้ป่วยติดบ้านติดเตียง ตรวจรักษา ประเมินสุขภาพจิต ให้ยาและสุขศึกษาแล้ว ส่วนสถานการณ์โรคโควิด19ผู้ติดเชื้อมีแนวโน้มลดลง แต่ยังเกิน100ราย ส่วนใหญ่อยู่ใน อ.เมือง เนื่องจากมีคลัสเตอร์แรงงานต่างด้าวอยู่ระหว่างการควบคุมโรค สําหรับการฉีดวัคซีนโควิด19ภาพรวมฉีดเข็มที่1ครอบคลุม60%กลุ่มผู้สูงอายุ60ปีขึ้นไปครอบคลุม56.9%กลุ่มโรคเรื้อรัง65%หญิงตั้งครรภ์56%ประชาชนทั่วไป62%และเด็กนักเรียนที่เพิ่งเริ่มฉีดวันที่4ตุลาคม ฉีดแล้ว10,027ราย คิดเป็น42.97%ของผู้ที่สมัครใจฉีด
รัฐบาลไทย-ข่าวทำเนียบรัฐบาล-รมว.สุชาติ สั่ง เตรียมความพร้อมจัดสนามแข่งขันฝีมือแรงงานแห่งชาติ กระตุ้นเยาวชนและแรงงานสนใจพัฒนาทักษะฝีมือให้สูงขึ้น
วันศุกร์ที่ 10 มิถุนายน 2565
รมว.สุชาติ สั่ง เตรียมความพร้อมจัดสนามแข่งขันฝีมือแรงงานแห่งชาติ กระตุ้นเยาวชนและแรงงานสนใจพัฒนาทักษะฝีมือให้สูงขึ้น
รมว.สุชาติ สั่งการกรมพัฒนาฝีมือแรงงานเตรียมความพร้อมการจัดงานแข่งขันฝีมือแรงงานแห่งชาติ ครั้งที่ 29 ระดับภาค เพื่อเฟ้นหาสุดยอดฝีมือจากทุกภาคทั่วประเทศ
รัฐบาลไทย-ข่าวทำเนียบรัฐบาล-เสี่ยเฮ้ง สั่งลุย รุกสถานประกอบการ หาตำแหน่งงานเพิ่มรับเปิดประเทศ
วันจันทร์ที่ 23 พฤษภาคม 2565
เสี่ยเฮ้ง สั่งลุย รุกสถานประกอบการ หาตําแหน่งงานเพิ่มรับเปิดประเทศ
กรมการจัดหางาน รุกสถานประกอบการไม่พัก ดีลเครือปตท. เครือไมเนอร์ ได้ตําแหน่งงาน เพิ่มกว่า 3 พันอัตรา คนหางานทั่วประเทศใช้บริการได้ผ่าน “ไทยมีงานทํา”
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงานขานรับนโยบาย พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน เตรียมตําแหน่งงานจากสถานประกอบการทั่วประเทศรองรับคนหางาน และนักศึกษาจบใหม่ที่กําลังเข้าสู่ตลาดแรงงาน เพื่อเร่งฟื้นภาคแรงงาน ภาคอุตสาหกรรม ส่งสริมการเจริญเติบโตทางเศรษฐกิจอย่างยั่งยืน ทั่วถึง และมีการจ้างงานเต็มที่
“ผมได้มอบหมายกรมการจัดหางานลงพื้นที่หารือกับสถานประกอบการที่มีศักยภาพในการจ้างงานจํานวนมาก มีสวัสดิการที่ดีตามกฎหมาย และเป็นบริษัทที่คนหางานรุ่นใหม่ส่วนใหญ่คาดหวังที่จะทํางานด้วย เพื่อกระตุ้นและส่งเสริมการมีงานทํารับนโยบายการเปิดประเทศของรัฐบาล ล่าสุด บริษัท ไมเนอร์ อินเตอร์เนชั่นแนล จํากัด (มหาชน) และบริษัท เอ็ม บี ซี แลนด์ จํากัด ซึ่งเป็นบริษัทในเครือ บริษัท ปตท. จํากัด (มหาชน) ตอบรับและแจ้งตําแหน่งงานมาเพิ่มอีก 3,324 อัตรา โดยหลังจากนี้กรมการจัดหางานจะทํางานเชิงรุกต่อไป เพื่อหาตําแหน่งงานมาบรรจุไว้ในแพลตฟอร์ม “ไทยมีงานทํา” ให้ประชาชนที่ต้องการหางานเลือกค้นหาตําแหน่งงาน และสมัครงานได้ทุกที่ ทุกเวลา ตามความสะดวก” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า สําหรับผู้ที่ต้องการค้นหาข้อมูลตําแหน่งงานที่เหมาะสมกับตัวเอง หรือสนใจร่วมงานกับ บริษัท ไมเนอร์ อินเตอร์เนชั่นแนล จํากัด (มหาชน) หรือ บริษัท เอ็ม บี ซี แลนด์ จํากัด สามารถใช้บริการที่เว็บไซต์ “ไทยมีงานทํา.doe.go.th” หรือแอปพลิเคชัน “ไทยมีงานทํา” ซึ่งเป็นระบบการให้บริการจัดหางานภาครัฐ บริการฟรี ไม่มีค่าใช้จ่าย สําหรับบริษัท ไมเนอร์ อินเตอร์เนชั่นแนล จํากัด (มหาชน) มีความต้องการแรงงานเข้ามาทํางานในสถานประกอบการ จํานวน 2,000 อัตรา ประกอบด้วย พนักงานบริการ 900 อัตรา พนักงานครัว 600 อัตรา พนักงานขาย 100 อัตรา ผู้ช่วยผู้จัดการร้าน 200 อัตรา ผู้จัดการร้าน 100 อัตรา และพนักงานประจําสํานักงานใหญ่ (ออฟฟิต) 100 อัตรา ในส่วนบริษัท เอ็ม บี ซี แลนด์ จํากัด ต้องการแรงงานเข้ามาทํางานในสถานประกอบการ จํานวน 1,324 อัตรา เพื่อทํางานในสถานีบริการน้ํามัน ปตท. สถานีบริการก๊าซ NGV. ร้านสะดวกซื้อ 7-Eleven ร้าน Cafe' Amazon ศูนย์บริการ FIT AUTO และร้าน Texas Chicken ในตําแหน่ง พนักงานบริการหน้าลาน (เติมน้ํามัน/ก๊าซ) พนักงานแคชเชียร์ แม่บ้าน ช่างยนต์ พนักงานประจําร้าน พนักงานพาร์ทไทม์ ผู้ช่วยผู้จัดการร้าน ผู้จัดการร้าน/ศูนย์บริการ เป็นต้น โดยยินดีรับทั้งผู้มีประสบการณ์และไม่มีประสบการณ์ ตั้งแต่ไม่จํากัดวุฒิการศึกษาจนถึงระดับปริญญาตรี
ทั้งนี้ หากต้องการสอบถามข้อมูลเพิ่มเติมติดต่อที่สายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน 1694
รัฐบาลไทย-ข่าวทำเนียบรัฐบาล-สธ. เผย สำนักงบฯ อนุมัติงบกลางจ่ายค่าตอบแทนเสี่ยงภัยโควิด ต.ค.-ธ.ค. 2564 แล้ว
วันอังคารที่ 17 พฤษภาคม 2565
สธ. เผย สํานักงบฯ อนุมัติงบกลางจ่ายค่าตอบแทนเสี่ยงภัยโควิด ต.ค.-ธ.ค. 2564 แล้ว
รองปลัดกระทรวงสาธารณสุข เผย สํานักงบประมาณอนุมัติค่าตอบแทนเสี่ยงภัยสําหรับบุคลากรทางการแพทย์ที่ปฏิบัติงานโควิด 19 ช่วง ตุลาคม-ธันวาคม 2564 แล้ว โดยเป็นงบกลางจํานวน 7,777 ล้านบาท กําลังเร่งจัดสรรลงพื้นที่ คาดว่าแล้วเสร็จไม่เกินต้นสัปดาห์หน้า
รองปลัดกระทรวงสาธารณสุข เผย สํานักงบประมาณอนุมัติค่าตอบแทนเสี่ยงภัยสําหรับบุคลากรทางการแพทย์ที่ปฏิบัติงานโควิด 19 ช่วง ตุลาคม-ธันวาคม 2564 แล้ว โดยเป็นงบกลางจํานวน 7,777 ล้านบาท กําลังเร่งจัดสรรลงพื้นที่ คาดว่าแล้วเสร็จไม่เกินต้นสัปดาห์หน้า ส่วนรอบมกราคม-มีนาคม 2565 อยู่ระหว่างรวบรวมข้อมูลในพื้นที่เพื่อเสนอต่อไป ย้ํานายแพทย์สาธารณสุขจังหวัด/ผู้อํานวยการโรงพยาบาลสื่อสารทําความเข้าใจกับบุคลากร และเมื่อได้รับจัดสรรแล้วให้เร่งเบิกจ่ายให้บุคลากรต่อไป
วันนี้ (17 พฤษภาคม 2565) นายแพทย์ธงชัย กีรติหัตถยากร รองปลัดกระทรวงสาธารณสุข กล่าวถึงกรณีข้อสงสัยเรื่องบุคลากรทางการแพทย์และสาธารณสุขที่ปฏิบัติงานโควิด 19 ในช่วงเดือนตุลาคม - ธันวาคม 2564 ยังไม่ได้รับค่าตอบแทนเสี่ยงภัย ว่า คณะรัฐมนตรี (ครม.) ได้มีมติเมื่อวันที่ 22 มีนาคม 2565 อนุมัติงบค่าตอบแทนเสี่ยงภัยผู้ปฏิบัติงานโควิด 19 ช่วงเดือนตุลาคม - ธันวาคม 2564 รวมถึงงบฉีดวัคซีนโควิด 19 นอกสถานพยาบาล งบยารักษา และงบค่ารักษาคนไร้สิทธิ์ ซึ่งกระทรวงสาธารณสุขได้ส่งเรื่องไปยังสํานักงบประมาณแล้วและมีการติดตามสอบถามเป็นระยะ ล่าสุดได้รับหนังสือแจ้งจากสํานักงบประมาณแล้วว่า ได้พิจารณาและอนุมัติให้สํานักงานปลัดกระทรวงสาธารณสุขเบิกจ่ายงบประมาณรายจ่ายประจําปี 2565 งบกลาง รายการค่าใช้จ่ายในการบรรเทาแก้ไขปัญหา และเยียวยาผู้ที่ได้รับผลกระทบจากการระบาดของโรคโควิด 19 จํานวน 7,777 ล้านบาท โดยขณะนี้อยู่ระหว่างการจัดสรรลงพื้นที่ คาดว่าจะแล้วเสร็จไม่เกินต้นสัปดาห์หน้า
“ส่วนงบค่าตอบแทนเสี่ยงภัยและงบฉีดวัคซีนโควิด 19 นอกสถานที่ของช่วงเดือนมกราคม - มีนาคม 2565 อยู่ระหว่างให้แต่ละจังหวัดรวบรวมข้อมูลหลักฐานการปฏิบัติงานส่งส่วนกลางเพื่อนําเสนอสํานักงบประมาณในงวดต่อไป ยืนยันว่าบุคลากรผู้ปฏิบัติงานจะได้เงินค่าตอบแทนเสี่ยงภัยและค่าฉีดวัคซีนนอกสถานที่อย่างแน่นอนเพียงแต่ต้องรอการอนุมัติเบิกจ่ายตามขั้นตอนงบประมาณ ซึ่งได้สื่อสารกับนายแพทย์สาธารณสุขจังหวัดและผู้อํานวยการโรงพยาบาลทุกแห่งให้ทําความเข้าใจกับบุคลากรในสังกัด และเมื่อได้รับการจัดสรรงบแล้วให้เร่งเบิกจ่ายให้บุคลากรต่อไป” นายแพทย์ธงชัยกล่าว
********************************************* 17 พฤษภาคม 2565
รัฐบาลไทย-ข่าวทำเนียบรัฐบาล-อัปเดต! ความคืบหน้ารถไฟฟ้าโมโนเรล สายสีเหลือง - สายสีชมพู พร้อมเดินรถเสมือนจริงปลายปีนี้
วันพุธที่ 6 กรกฎาคม 2565
อัปเดต! ความคืบหน้ารถไฟฟ้าโมโนเรล สายสีเหลือง - สายสีชมพู พร้อมเดินรถเสมือนจริงปลายปีนี้
.....
นายศักดิ์สยาม ชิดชอบ รมว.คมนาคม เผยภายหลังลงพื้นที่ติดตามความคืบหน้าการก่อสร้างโครงการรถไฟฟ้ารางเดี่ยว (โมโนเรล) สายสีเหลือง ช่วงลาดพร้าว - สําโรง และโครงการรถไฟฟ้าสายสีชมพู ช่วงแคราย - มีนบุรี ซึ่งเป็นโครงการตามแผนแม่บทระบบขนส่งมวลชนทางรางในเขตกรุงเทพมหานครและปริมณฑล (M-MAP) และกําหนดให้เป็นระบบขนส่งมวลชนสายรองประเภทรถไฟฟ้ารางเดี่ยวแบบคร่อมราง (Straddle Monorail) ที่ก่อสร้างเป็นทางยกระดับตลอดเส้นทาง 2 สายแรกของประเทศ
.
รถไฟฟ้าสายสีเหลือง มีความคืบหน้าในภาพรวมคิดเป็น 92.93% แบ่งเป็นงานโยธา 93.42% และงานระบบรถไฟฟ้า 92.29%
.
การเดินรถมีแนวเส้นทางเริ่มต้นที่แยกรัชดา - ลาดพร้าว บริเวณหน้าอาคารจอดแล้วจร สถานีลาดพร้าว ของรถไฟฟ้ามหานคร สายเฉลิมรัชมงคล (MRT สายสีน้ําเงิน) ไปตามแนวถนนลาดพร้าว ถึงทางแยกบางกะปิ เข้าสู่ถนนศรีนครินทร์ ข้ามทางแยกต่างระดับพระราม 9 ผ่านแยกพัฒนาการ แยกศรีนุช แยกศรีอุดม แยกศรีเอี่ยม แยกศรีเทพา เข้าสู่ถนนเทพารักษ์ และสิ้นสุดที่บริเวณแยกเทพารักษ์ รวมระยะทางประมาณ 30.4 กม.
.
รถไฟฟ้าสายสีชมพู มีความคืบหน้าในภาพรวมคิดเป็น 88.51% แบ่งเป็นงานโยธา 90.06% และงานระบบรถไฟฟ้า 87.02%
.
การเดินรถมีจุดเริ่มต้นบนถนนรัตนาธิเบศร์ บริเวณถัดจากศูนย์ราชการจังหวัดนนทบุรี ผ่านแยกแครายเข้าสู่ถนนติวานนท์ ตัดเข้าสู่ถนนแจ้งวัฒนะที่บริเวณใกล้กับ ห้าแยกปากเกร็ด ผ่านแยกหลักสี่ เข้าสู่ถนนรามอินทราจนถึงแยกมีนบุรี เลี้ยวขวาสู่ถนนรามคําแหง ซึ่งมีสถานีสุดท้ายที่บริเวณใกล้ซอยรามคําแหง 192 ระยะทางประมาณ 34.5 กม.
.
สําหรับแผนทดสอบเดินรถเสมือนจริง (Trial Run) จะเริ่มภายในเดือน ต.ค. 2565 ก่อนจะเปิดให้บริการเต็มรูปแบบทั้งสองเส้นทางในปี 2566
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมช.ประภัตร พาทีมเกษตรฯ บุกเมืองคาวบอย ประสานพ่อเมืองโคราชช่วยผลักดันโครงการ "สานฝันสร้างอาชีพ"
วันศุกร์ที่ 29 เมษายน 2565
รมช.ประภัตร พาทีมเกษตรฯ บุกเมืองคาวบอย ประสานพ่อเมืองโคราชช่วยผลักดันโครงการ "สานฝันสร้างอาชีพ"
รมช.ประภัตร พาทีมเกษตรฯ บุกเมืองคาวบอย ประสานพ่อเมืองโคราชช่วยผลักดันโครงการ "สานฝันสร้างอาชีพ" พร้อมชวนเกษตรกรทําประกันภัยโคเนื้อ โคนม เป็นหลักประกันความเสี่ยง บรรเทาความเสียหายกรณีโคตาย
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจเยี่ยมและรับฟังปัญหาของเกษตร พร้อมชี้แจงโครงการ "สานฝันสร้างอาชีพ และยกระดับรายได้เกษตรกร" ณ โรงเรียนบ้านพลกรัง อําเภอเมืองนครราชสีมา จังหวัดนครราชสีมา โดยมีนายวิวัฒน์ ไชยชะอุ่ม ผู้อํานวยการกองส่งเสริมและพัฒนาการปศุสัตว์ กรมปศุสัตว์ ร่วมคณะ และมีนายวิเชียร จันทรโณทัย ผู้ว่าราชการจังหวัดนครราชสีมา พร้อมด้วยหัวหน้าส่วนราชการในพื้นที่ และผู้นําภาคประชาชน ตลอดจนเกษตรกรในพื้นที่ให้การต้อนรับ
สําหรับ อําเภอเมืองนครราชสีมานั้น เป็นอําเภอที่มีจํานวนประชากรมากที่สุดเป็นอันดับ 1 ของภาคตะวันออกเฉียงเหนือ จํานวน 466,848 คน โดยมีเกษตรกรผู้เลี้ยงสัตว์ 7,744 ราย มีปริมาณการเลี้ยงโคเนื้อ จํานวน 18,360 ตัว โคนม จํานวน 5,565 ตัว กระบือ จํานวน 2,785 ตัว สุกร จํานวน 11,611 ตัว ไก่พื้นเมือง จํานวน 350,310 ตัว แพะเนื้อ จํานวน 2,870 ตัว แพะนม จํานวน 1,358 ตัว ถือว่าเป็นอําเภอปศุสัตว์ที่สําคัญของประเทศไทย
"จังหวัดนครราชสีมา นับเป็นเมืองหลวงของการปศุสัตว์ ในพื้นที่ภาคตะวันออกเฉียงเหนือ มีการเลี้ยงสัตว์ที่หลากหลาย ดังนั้น การมาลงพื้นที่ในวันนี้ ได้นําโครงการ "สานฝันสร้างอาชีพ และยกระดับรายได้เกษตรกร" มาชี้แจงกับข้าราชการและเกษตรกรโดยขอความร่วมมือกับผู้ว่าราชการจังหวัดนครราชสีมา เร่งทําประชาสัมพันธ์โครงการ และสนับสนุนเกษตรกรเข้าร่วมโครงการ ซึ่งโครงการดังกล่าว จะเน้นการส่งเสริมอาชีพที่เหมาะสมให้กับเกษตรกร สร้างรายได้ให้กับเกษตรกรในระยะเวลา ไม่เกิน 6 เดือน และสามารถต่อยอดเป็นอาชีพที่มั่นคงต่อไปได้ในอนาคต โดยร่วมกับธนาคารเพื่อการเกษตรและสหกรณ์การเกษตร (ธ.ก.ส.) ซึ่งได้รับอนุมัติงบจากรัฐบาล 30,000 ล้านบาท เพื่อเป็นสินเชื่อสําหรับใช้ในการประกอบอาชีพการเกษตร หรืออาชีพนอกภาคเกษตร หรือการลงทุนค้าขาย เพื่อเสริมรายได้ในครัวเรือน โดยเน้นอาชีพที่มีตลาดรองรับชัดเจน " รมช.ประภัตร กล่าว
นอกจากนี้ ยังได้มีการเเนะนําโครงการประกันภัยโคเนื้อและโคนม ให้กับเกษตรกร เพื่อเป็นการป้องกันความเสี่ยง ช่วยบรรเทาความเสียหายของเกษตรกรผู้เลี้ยงโค อันเนื่องมาจากการตายของโค ไม่ว่าจะเกิดจากการเจ็บป่วยหรืออุบัติเหตุ ให้สามารถพยุงตัวได้และมีทุนเหลือเพียงพอต่อการเริ่มต้นใหม่ สําหรับโคเนื้อ จ่ายค่าประกันที่ 400 บาท คุ้มครอง 6 เดือน หากมีการตายทุกกรณี ประกันจะจ่ายเงินชดเชยให้กับเกษตรกร 30,000 บาท/ตัว และโคนม จ่ายค่าประกัน 810 บาท คุ้มครอง 1 ปี หากมีการตายทุกกรณี ประกันจะจ่ายเงินชดเชยให้กับเกษตรกร 30,000 บาท/ตัว เกษตรกรที่สนใจ สามารถสอบถามรายละเอียด และซื้อกรมธรรม์ได้ที่ธนาคาร ธกส. ทุกสาขา
รัฐบาลไทย-ข่าวทำเนียบรัฐบาล-ครม. อนุมัติ 1,500 ล้านบาทให้ ธ. ออมสิน เปิด “มาตรการสินเชื่อสร้างงาน สร้างอาชีพ” เป็นเงินทุนเริ่มต้นในการประกอบอาชีพ หรือเสริมสภาพคล่องให้กับผู้ประกอบอาชีพช่างทุกประเภท
วันอังคารที่ 23 พฤศจิกายน 2564
ครม. อนุมัติ 1,500 ล้านบาทให้ ธ. ออมสิน เปิด “มาตรการสินเชื่อสร้างงาน สร้างอาชีพ” เป็นเงินทุนเริ่มต้นในการประกอบอาชีพ หรือเสริมสภาพคล่องให้กับผู้ประกอบอาชีพช่างทุกประเภท
ครม. อนุมัติ 1,500 ล้านบาทให้ ธ. ออมสิน เปิด “มาตรการสินเชื่อสร้างงาน สร้างอาชีพ” เป็นเงินทุนเริ่มต้นในการประกอบอาชีพ หรือเสริมสภาพคล่องให้กับผู้ประกอบอาชีพช่างทุกประเภท ตัดผม เสริมสวย โชห่วย ค้าปลีก ค้าส่ง ผู้ขับขี่รถสาธารณะ
วันนี้ (23 พ.ย. 2564) นายธนกร วังบุญคงชนะ โฆษกประจําสํานักนายกรัฐมนตรี เผยที่ประชุมคณะรัฐมนตรีเห็นชอบให้ธนาคารออมสินดําเนินมาตรการสินเชื่อสร้างงาน สร้างอาชีพ โดยอนุมัติวงเงิน 1,500 ล้านบาท ในส่วนที่ธนาคารออมสินขอชดเชยความเสียหายที่เกิดจากหนี้ที่ไม่ก่อให้เกิดรายได้ หรือ NPL ร้อยละ 30 ของวงเงินสินเชื่อที่อนุมัติทั้งหมด 5,000 ล้านบาท ทั้งนี้ เพื่อให้ธนาคารออมสินสนับสนุนสินเชื่อเพื่อเป็นเงินเริ่มทุนเริ่มต้นในการประกอบอาชีพ หรือเสริมสภาพคล่องให้สามารถกลับมาประกอบอาชีพหรือดําเนินธุรกิจต่อไปได้ ทั้งยังช่วยลดการพึ่งพาสินเชื่อที่มีอัตราดอกเบี้ยสูงหรือสินเชื่อนอกระบบ โดยมีรายละเอียดมาตรการ ฯ ดังนี้
-กลุ่มเป้าหมาย ได้แก่ 1)ผู้เริ่มประกอบอาชีพและผู้ประกอบการรายย่อย เช่นผู้ผ่านการอบรมอาชีพ “ช่าง” ทุกประเภท เช่น ช่างปูน ช่างแอร์ ช่างไฟฟ้าช่างเชื่อม ช่างซ่อมอุปกรณ์ เป็นต้น และผู้ที่ไม่ใช่ช่าง เช่น เสริมสวยหรือตัดผมชาย คนขายของออนไลน์ เป็นต้น โดยมีใบประกาศนียบัตรหรือวุฒิบัตรที่ผ่านการอบรมจากหน่วยงานภาครัฐหรือเอกชนหรือเอกสาร อื่นๆตามประเภทของอาชีพหรือมีประสบการณ์ ในการประกอบอาชีพดังกล่าว 2) ผู้ประกอบการขนาดย่อม ที่มีสถานที่จําหน่ายแน่นอน เช่นค้าปลีก ค้าส่ง โชห่วย แฟรนไชส์ เป็นต้น โดยมีทะเบียนพาณิชย์ ทะเบียนการค้า สัญญาแฟรนไซส์ หรือเอกสารแสดงความเป็นเจ้าของอื่น ๆ และ 3) ผู้ขับขี่รถสาธารณะ เช่น ผู้ขับขี่รถแท็กซี่ รถตู้สาธารณะ รถขนส่งสินค้า รถบรรทุก โดยมีใบอนุญาตขับขี่รถสาธารณะหรือเอกสาร อื่นๆตามประเภทของอาชีพ
-วงเงินรวม 5,000 ล้านบาท
-วงเงินสินเชื่อ ไม่เกินรายละ 300,000 บาท
-ระยะเวลาการขอยื่นสินเชื่อ ตั้งแต่วันที่คณะรัฐมนตรีมีมติเห็นชอบถึง 30 กันยายน 2565
- ระยะเวลาการกู้ รวมระยะเวลาทั้งสิ้นต้องไม่เกิน 5 ปี (ปลอดชําระเงินต้นและดอกเบี้ย 6 งวดแรก)
- อัตราดอกเบี้ยร้อยละ 3.99 ต่อปี
“แม้สถานการณ์โควิด-19 ในไทยจะคลี่คลายแต่ ยังมีประชาชนและผู้ประกอบการที่ได้รับผลกระทบทั้งรายได้ลดลง ขาดเงินทุนสําหรับการมาเริ่มประกอบอาชีพใหม่ หรือต้องการเสริมสภาพคล่องให้ธุรกิจเดินต่อไปได้ ดังนั้น คณะรัฐมนตีจึงเห็นชอบให้ ธนาคารออมสินดําเนิน “มาตรการสินเชื่อสร้างงาน สร้างอาชีพ” ซึ่งธนาคารออมสินยังจะจัดให้มีการฝึกอบรม เพื่อส่งเสริมความรู้ทางการเงินละยกระดับทักษะในการประกอบอาชีพให้กับลูกค้า รวมทั้งจัดหาอุปกรณ์การค้าและสถานที่จําหน่ายสินค้า ซึ่งคาดว่าจะช่วยเหลือประชาชนให้สามารถกลับมาประกอบอาชีพหรือดําเนินธุรกิจต่อไปได้ ประมาณ 60,000 รายด้วย” นายธนกรฯ กล่าวเพิ่มเติม
--------------------
รัฐบาลไทย-ข่าวทำเนียบรัฐบาล-เดินหน้าคาราวานพาณิชย์ลดราคา 700 จุด ทั่วประเทศ ถึง 5 ต.ค.65
วันอังคารที่ 16 สิงหาคม 2565
เดินหน้าคาราวานพาณิชย์ลดราคา 700 จุด ทั่วประเทศ ถึง 5 ต.ค.65
วันอังคารที่ 16 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลบรรเทาภาระค่าครองชีพประชาชน เดินหน้าคาราวานพาณิชย์ลดราคาช่วยประชาชน
ตั้งจุดขายสินค้าอุปโภคบริโภคที่จําเป็นในราคาถูกรวมกว่า 700 จุดทั่วประเทศ ถึงวันที่ 5 ต.ค.2565
โดยในพื้นที่ กทม.และปริมณฑล ประมาณ 100 จุดต่อวัน ทั้งในรูปแบบรถโมบายและจุดขายสินค้า
ในพื้นที่ภูมิภาคอย่างน้อยจังหวัดละ 8 จุด จําหน่ายสินค้า 80-100 รายการ ลดสูงสุดร้อยละ 62
สินค้าที่น่าสนใจ เช่น หมูเนื้อแดง น่องไก่ติดสะโพก ไข่ไก่ น้ําตาลทรายขาว ข้าวขาว และน้ํามันปาล์มขวด
ผู้สนใจตรวจสอบจุดจําหน่ายสินค้าได้ล่วงหน้าที่เว็บไซต์ของกรมการค้าภายใน www.dlt.go.th
ทางแอปพลิเคชันไลน์ @Mobileพาณิชย์ และเว็บไซต์ของสํานักงานพาณิชย์จังหวัดทั่วประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลเผยประชาชนพอใจใช้จ่ายผ่านคนละครึ่ง เฟส 4 “นายกฯ” ย้ำความสำเร็จของโครงการฯ รัฐเติมเงินเพื่อให้ประชาชนใช้จ่ายผ่านร้านค้ารายย่อยที่ลงทะเบียนไว้เท่านั้น กระตุ้นเศรษฐกิจฐานราก
วันอาทิตย์ที่ 20 กุมภาพันธ์ 2565
โฆษกรัฐบาลเผยประชาชนพอใจใช้จ่ายผ่านคนละครึ่ง เฟส 4 “นายกฯ” ย้ําความสําเร็จของโครงการฯ รัฐเติมเงินเพื่อให้ประชาชนใช้จ่ายผ่านร้านค้ารายย่อยที่ลงทะเบียนไว้เท่านั้น กระตุ้นเศรษฐกิจฐานราก
โฆษกรัฐบาลเผย ประชาชนพอใจใช้จ่ายผ่านคนละครึ่ง เฟส 4 “นายกฯ” ย้ําความสําเร็จของโครงการฯ รัฐเติมเงินเพื่อให้ประชาชนใช้จ่ายผ่านร้านค้ารายย่อยที่ลงทะเบียนไว้เท่านั้น กระตุ้นเศรษฐกิจฐานราก
วันที่ 20 ก.พ. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยความคืบหน้ามาตรการลดภาระค่าครองชีพและฟื้นฟูเศรษฐกิจจากผลกระทบของโรคโควิด-19 ของรัฐ ในรอบปีใหม่ 2565 นี้ ประกอบด้วยโครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 4 และโครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 และโครงการคนละครึ่ง ระยะที่ 4 ที่รัฐบาลเพิ่มวงเงินสนับสนุนในการช่วยลดภาระการจับจ่ายใช้สอยในชีวิตประจําวันของประชาชน กระตุ้นการบริโภคภายในประเทศ ล่าสุด ข้อมูล ณ วันที่ 17 ก.พ. 65 มีผู้ใช้สิทธิ สะสม รวม 37.65 ล้านคน ยอดใช้จ่าย สะสม รวม 35,781.37 ล้านบาท แบ่งเป็น 1) โครงการคนละครึ่ง ระยะที่ 4 มีผู้ใช้สิทธิสะสม 24.22 ล้านคน ยอดใช้จ่ายสะสม 33,108.8 ล้านบาท แบ่งเป็นส่วนที่ประชาชนจ่ายสะสม 16,785.2 ล้านบาท และรัฐร่วมจ่ายสะสม 16,323.6 ล้านบาท 2) โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 4 มีผู้ใช้สิทธิสะสม 12.40 ล้านคน ยอดใช้จ่ายสะสม 2,467.72 ล้านบาท และ 3) โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 มีผู้ใช้สิทธิสะสม 1.03 ล้านคน ยอดใช้จ่ายสะสม 204.85 ล้านบาท
โฆษกประจําสํานักนายกรัฐมนตรี กล่าวเพิ่มเติมว่า สําหรับประชาชนที่มีสิทธิเดิมยืนยันและใช้จ่ายเมื่อวันที่ 1 ก.พ. 65 และผู้ลงทะเบียนเข้าร่วมโครงการฯ ระยะที่ 4 ใหม่สําเร็จแล้ว เริ่มใช้จ่ายเมื่อวันที่ 17 ก.พ. ที่ผ่านมา ทั้ง 2 กลุ่มจะสามารถเริ่มใช้จ่ายได้จนถึงวันที่ 30 เม.ย. 2565 ทั้งนี้ สําหรับประชาชนที่เข้าร่วมโครงการคนละครึ่ง ระยะที่ 3 แต่ยังไม่ได้กดยืนยันสิทธิ์ยังสามารถกดยืนยันสิทธิเข้าร่วมโครงการฯ ระยะที่ 4 ผ่านแอปพลิเคชัน “เป๋าตัง” โดยจะต้องเริ่มใช้สิทธิโครงการฯ ระยะที่ 4 ภายในวันที่ 28 กุมภาพันธ์ 2565 เวลา 22.59 น. หากพ้นกําหนดดังกล่าวจะถูกตัดสิทธิ
“พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ย้ําความสําเร็จของโครงการคนละครึ่งในการประชุมสภาผู้แทนราษฎร สมัยสามัญประจําปี ครั้งที่ 2 เป็นพิเศษ เพื่อพิจารณาญัตติขอเปิดอภิปรายทั่วไปเพื่อซักถามข้อเท็จจริงหรือเสนอแนะปัญหาต่อคณะรัฐมนตรี เมื่อวันที่ 17 -18 ก.พ. ที่ผ่านมา ว่าถูกออกแบบมาเพื่อเติมเงินให้กับประชาชนที่กําลังเดือดร้อนอยู่ในขณะนี้ ได้มีทุนเพื่อซื้อสินค้าอุปโภคบริโภคจําเป็นต่อการยังชีพในแต่ละวันโดยผ่านร้านค้ารายย่อยที่ลงทะเบียนไว้ สามารถลดภาระค่าใช้จ่ายของประชาชน และสร้างรายได้ให้แก่ผู้ประกอบการรายย่อยได้จริง เศรษฐกิจในระบบกลับมาหนุนเวียนตามกลไก ปัญหาต่าง ๆ ค่อย ๆ คลี่คลาย อย่างไรก็ตามมาตรการทางเศรษฐกิจของรัฐบาลนี้ เน้นการสร้างเสถียรภาพ ความยั่งยืนทางเศรษฐกิจ ความมั่นคง และสร้างสมดุลที่ดี ระหว่างสาธารณสุขและเศรษฐกิจ ให้เศรษฐกิจเติบโตแข็งแรง ขอให้มั่นใจ รัฐบาลเข้าใจสถานการณ์ ตั้งใจแก้ปัญหาให้ดีที่สุด” นายธนกร กล่าว
รัฐบาลไทย-ข่าวทำเนียบรัฐบาล-รองโฆษกฯ เผยความก้าวหน้า 4 วัคซีนสัญชาติไทย อยู่ในขั้นทดสอบในมนุษย์ รัฐบาลสนับสนุนงบประมาณเพื่อการวิจัยและพัฒนาแล้ว กว่า 4.8 พันล้านบาท
วันเสาร์ที่ 27 พฤศจิกายน 2564
รองโฆษกฯ เผยความก้าวหน้า 4 วัคซีนสัญชาติไทย อยู่ในขั้นทดสอบในมนุษย์ รัฐบาลสนับสนุนงบประมาณเพื่อการวิจัยและพัฒนาแล้ว กว่า 4.8 พันล้านบาท
รองโฆษกประจําสํานักนายกรัฐมนตรี เผยความก้าวหน้า 4 วัคซีนสัญชาติไทย อยู่ในขั้นทดสอบในมนุษย์ รัฐบาลสนับสนุนงบประมาณเพื่อการวิจัยและพัฒนาแล้ว กว่า 4.8 พันล้านบาท
วันนี้(27พ.ย.64)นางสาวรัชดาธนาดิเรกรองโฆษกประจําสํานักนายกรัฐมนตรีเผยในที่ประชุมศูนย์บริหารสถานการณ์แพร่ระบาดของโรคติดเชื้อโควิด-19 (ศบค.)เมื่อวานนี้นายกรัฐมนตรีได้ติดตามความก้าวหน้าการวิจัยวัคซีนในประเทศไทยซึ่งได้รับการรายงานว่าขณะนี้ทั้ง4วัคซีนกําลังอยู่ในขั้นทดสอบในมนุษย์และได้รับการสนับสนุนงบประมาณเพื่อใช้ในการพัฒนาเป็นระยะรวมวงเงิน4.8พันล้านบาทกล่าวคือ
วัคซีนNDV-HXP-Sที่พัฒนาโดยองค์การเภสัชกรรม(อภ.)ร่วมกับมหาวิทยาลัยมหิดลได้รับงบประมาณจากรัฐบาลผ่านสถาบันวัคซีนแห่งชาติ (สวช.)แล้ว45.88ล้านบาททดสอบในมนุษย์ระยะที่2แล้วตั้งแต่16ส.ค. 64คาดว่าจะทราบผลภายในเดือนนี้(ธ.ค. 64)อยู่ระหว่างทําคําของบประมาณเพื่อรับการสนับสนุนสําหรับการทดสอบระยะที่3
วัคซีนChula-Cov19พัฒนาโดยศูนย์วิจัยวัคซีนคณะแพทยศาสตร์จุฬาลงกรณ์มหาวิทยาลัยได้รับงบประมาณจากรัฐบาลผ่านสถาบันวัคซีนแห่งชาติ(สวช.)จํานวน375ล้านบาททดสอบในมนุษย์ระยะที่2เริ่มส.ค. 64คาดว่าจะทราบผลภายในเดือนธันวาคมนี้และสําหรับการทดสอบทางคลินิกระยะที่3และการผลิตเพื่อขึ้นทะเบียนวัคซีนเพื่อใช้ในภาวะฉุกเฉินครม.ได้อนุมัติงบประมาณจากพรก.เงินกู้กรอบวงเงิน2,316ล้านบาทเป็นที่เรียบร้อยแล้ว
วัคซีนBaiya SARS-CoV-2 Vaxพัฒนาโดยบริษัทใบยาไฟโตฟาร์มซึ่งเป็นบริษัทสตาร์ทอัพของจุฬาลงกรณ์มหาวิทยาลัยได้รับงบประมาณจากพรก.เงินกู้ฯ160ล้านบาทในช่วงต้นขณะนี้อยู่ในช่วงทดสอบในมนุษย์ระยะที่1เริ่มตั้งแต่ต.ค. 64และล่าสุดครม.ได้อนุมัติกรอบวงเงิน1,309ล้านบาทจากพรก.เงินกู้เพื่อใช้ในการวิจัยและพัฒนาวัคซีนในส่วนของการทดสอบในมนุษย์ระยะที่3ด้วย
และวัคซีนโควิเจนโดยบริษัทไบโอเนท-เอเชียได้รับงบประมาณจากพรก.เงินกู้แล้ว650ล้านบาทได้ทําการสอบในมนุษย์ระยะที่1แล้วตั้งแต่วันที่25มิ.ย. 64เพื่อศึกษาความปลอดภัยและการกระตุ้นภูมิคุ้มกันขณะนี้อยู่ระหว่างการเตรียมการทดสอบในระยะที่2
“นายกรัฐมนตรีให้ความสําคัญและพร้อมสนับสนุนงบประมาณในการวิจัยและพัฒนาวัคซีนสัญชาติไทยในทุกขั้นตอนตั้งแต่กระบวนการR & D การทดสอบประสิทธิภาพการขึ้นทะเบียนเพื่อให้สามารถนํามาใช้ได้ครบวงจรเสริมความมั่นคงทางวัคซีนของประเทศถือเป็นอีกความหวังในการควบคุมการแพร่ระบาดโรคโควิด-19และเป็นการเพิ่มศักยภาพด้านการจัดการสาธารณสุขของประเทศในระยะยาวด้วย”นางสาวรัชดากล่าว
———————-